დიონის არქეოლოგიური მუზეუმი
დიონის არქეოლოგიური მუზეუმი — მუზეუმი დიონში, საბერძნეთის ცენტრალური მაკედონიის პიერიას რეგიონულ ერთეულში. მუზეუმი დაარსდა 1983 წელს. 1928 წლიდან 1931 წლამდე თესალონიკის უნივერსიტეტის რექტორმა გეორგიოს სოტირიადისმა დაიწყო პირველი გათხრები. 30 წლის შემდეგ მუშაობა განაახლა გეორგიოს ბაკალაკისმა. 1973 წლიდან, პროფესორ დიმიტრიოს პანდერმალისის ხელმძღვანელობით, გაითხარა ქალაქის უფრო დიდი უბნები. თესალონიკის უნივერსიტეტის წყალობით, სამუშაოები ჯერ კიდევ გრძელდება. მუზეუმი შეიცავს უამრავ ნივთს, მათ შორის ქანდაკებებს, არქიტექტურულ ძეგლებს, მონეტებს და მრავალ სხვა ობიექტებს, რომლებიც აღმოჩენილია ნეკროპოლისში, უძველესი ქალაქის საკურთხევლებსა და აბანოებში.